**Datum: 18.4.2025. SAOPŠTENJE ZA MEDIJE**

**m:tel i Olimpijski centar Jahorina: 100 novih skija za najmlađe**

*Nastavak podrške akciji „Hiljadu skija za našu djecu“*

Kompanija m:tel nastavlja podršku društveno odgovornoj akciji „Hiljadu skija za našu djecu“, koju realizuje Olimpijski centar Jahorina. Još 100 mališana je dobilo svoj prvi par skija, čime je ukupan broj skija koje je donirao m:tel dostigao 200.

Direktor Olimpijskog centra Jahorina, Dejan Ljevnaić, prilikom dodjele skija zahvalio je kompaniji m:tel i generalnoj direktorki Jeleni Trivan na istrajnoj i snažnoj podršci, ističući da je ova akcija primjer kako se zajedničkim snagama mogu mijenjati dječiji životi na bolje.

„m:tel je jedan od ključnih partnera koji su od samog početka prepoznali važnost ove akcije. Zahvaljujući toj podršci, 200 dece sada ima priliku da bezbrižno uči skijati, razvija zdrave navike i stvara lepe uspomene na Jahorini“, rekao je Ljevnaić.

Donaciju skija, u ime kompanije m:tel, uručio je Stefan Ličina, šef Službe za odnose s javnošću koji je podsjetio da je m:tel dokazani prijatelj sporta.

„Ime naše kompanije stoji uz nazive najvećih i najtrofejnijih sportskih klubova, ali nam je jednako zadovoljstvo podržati mlade sportiste, poput ove djece, koja će jednog dana potencijalno postati poznati evropski ili svjetski skijaši. Ovo je drugi put da kompanija m:tel učestvuje u akciji, i do sada smo ukupno donirali 200 pari skija“, poručio je Ličina.

Akcija „Hiljadu skija za našu djecu“ ima za cilj da djeci koja do sada nisu imala svoju opremu, obezbijedi besplatne skije i time ih podstakne na fizičku aktivnost, boravak u prirodi i razvijanje sportskog duha. Kompanija m:tel će i u budućnosti nastaviti da ulaže u projekte koji promovišu jednakost, zdravlje i radost u životima djece širom Bosne i Hercegovine.

Ključne riječi: m:tel, Olimpijski centar Jahorina

Izvor fotografija: m:tel PR/Olimpijski centar Jahorina